**Мен таңдаған мамандық**

 Біздің мектебімізде жыл сайын бітіруші түлектермен студенттер арасында кездесу өткізу дәстүрге айналған. Биыл да сол игі іс жалғасын тауып, қаңтар айының 11 жұлдызында ауылымыздың қысқы демалысқа келген студенттермен 10-11 сынып оқушылары «Мен таңдаған мамандық» атты кездесу кешін өткізді. Кешке 2 және 3 курс студенттері келді. Кеш барысында мектеп оқушылары көңілді көрініс қойып, ән шырқады. Өздерінің мамандық деген сөзді қалай түсінетінін және қандай мамандық иесі болғылары келетінін ортаға салды. Студенттерден мектепте оқып жүргенде ҰБТ-ға калай дайындалғандары және қалай тапсырғандары туралы сұрады.

 Студенттер оқып жүрген мамандықтарын іс-қимыл арқылы түсіндіріп, оны оқушылар тауып отырды. Кеш қонақтарымен топтық жұмыстар жүргізілді. «Әкім мен бас мамандар» , «Мектеп директоры мен мұғалімдер», «Жол полициясы мен жүргізуші» болып, өздеріне берілген рөлдерді ойнап шықты. Сондай-ақ студенттік өмірде кездесетін түрлі жағдаяттарға құрылған сұрақтарға жауап берді.

 Бір сөзбен айтқанда , мектеп оқушылары өздерін мазалап жүрген сұрақтарға жауап алып, мамандық туралы ойларын толықтырды. Кеш соңында студенттер өз тілектерін білдірді, біз оларға үлкен рахмет айттық.

11 «А» сынып жетекшісі: Қисықбай.К.

Ақмола облысы Зеренді ауданы Шағалалы орта мектебі